New Articles

Fonner og brear har smelta mykje i sommar, og dei fyrste dagane av leitesesongen har gjeve oppsiktsvekkande resultat.

Ei hestetruge, som basert på tidlegare funn truleg er frå vikingtid/mellomalder, er funnen. Eit funn arkeologane har håpa på og ynskt.

– Korleis isen har bevart denne truga er rett og slett utruleg, heiter det på Instagram-kontoen Secretsoftheice.

Funnet vart gjort på om lag 2.000 meters høgd.

– Kva som smeltar ut nå er berre heilt utruleg, fortel neste post på Instagram.

Ein har også funne ein liten treboks med skuvelokk, lærstroppar, og eitkvart som kan tyde på eit beltefeste.

Boksen kan minne om ein makkeboks, men det var vel ikkje mykje fisk å finne i høgfjellet ...

Det står att å sjå om boksen har innhald.

Det er òg funne ei flott pil, truleg 1.500 år gamal.